Diari Oficial de la Generalitat Valenciana


Sumari del DOGV 7222, del 26-02-2014 (2014/1597)

ORDE 5/2014, de 18 de febrer, de la Conselleria d'Infraestructures, Territori i Medi Ambient, per la qual s'aprova la delimitació parcial de la via pecuària número 2, denominada canyada reial del Bovalar, en el tram contigu amb la parcel·la 41 del polígon cadastral 6, del terme municipal de Càlig.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7222

Data del DOGV
:   26-02-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/1597


Data del document
:   18-02-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

ORDE 5/2014, de 18 de febrer, de la Conselleria d'Infraestructures, Territori i Medi Ambient, per la qual s'aprova la delimitació parcial de la via pecuària número 2, denominada canyada reial del Bovalar, en el tram contigu amb la parcel·la 41 del polígon cadastral 6, del terme municipal de Càlig. [2014/1597]  
Antecedents de fet  
  
1. Amb data 2 de juny de 2008, té entrada amb número de registre 12.983 en l'edifici PROP de la Conselleria de Territori i Habitatge de Castelló, l'ofici de denúncia per presumpta infracció a la Llei de Vies Pecuàries, presentada per agents mediambientals de la demarcació 1a (Sant Mateu), en el terme municipal de Càlig, partida del Pou de la Bassa, amb coordenades aproximades X=275.133, Y=4.478.395 en el fus 31. Els fets denunciats es corresponen amb l'execució d'obres no autoritzades en terrenys de la via pecuària per a la construcció d'un pou d'aigua dins de la canyada reial del Bovalar.  
2. Amb data 14 de gener de 2011, el conseller de Medi Ambient, Aigua, Territori i Habitatge dicta una resolució per la qual acorda autoritzar l'inici de l'expedient de delimitació parcial de la via pecuària número 2, canyada reial del Bovalar, en el tram contigu amb la parcel·la 41 del polígon 6, en el terme municipal de Càlig, amb subjecció a la legislació vigent, a proposta de la Direcció General de Gestió del Medi Natural, de 14 de gener de 2011, i amb un informe previ favorable del Servici de Gestió Forestal, de data 10 de desembre de 2010.  
3. Durant la tramitació de l'expedient s'han efectuat les actuacions procedents que estan en este. Una vegada finalitzat el termini d'exposició pública i el tràmit d'audiència, no es va presentar cap al·legació.  
  
4. Amb data 29 d'octubre de 2012, l'instructor de l'expedient de referència emet un informe favorable a l'aprovació de la delimitació parcial del camí ramader número 2, denominada canyada reial del Bovalar, al terme municipal de Càlig, província de Castelló, en el tram contigu amb la parcel·la 41 del polígon cadastral 6.  
Amb data 6 de novembre de 2012, té entrada en el Registre Auxiliar de Francisco Cubells d'esta conselleria, l'ofici de data 29 d'octubre de 2012, en el qual remet la proposta d'aprovació de la delimitació parcial esmentada, així com l'expedient ST/VP/DES/9(3)/2011.  
5. Amb data 15 de gener de 2013, el director general de Medi Natural emet proposta de resolució d'aprovació de la delimitació parcial esmentada, amb els informes previs del Servici d'Ordenació i Gestió Forestal, de dates 12 de desembre de 2012 i 15 de gener de 2013, d'acord amb la proposta de delimitació i els plans que consten en l'expedient mencionat anteriorment.  
6. Vist l'informe de l'Advocacia General de la Generalitat, de data 26 de setembre de 2013, que fixa el criteri que la delimitació s'ha d'ajustar a la classificació i per tant a l'amplària legal, i incloure-hi els terrenys sobrants.  
  
Fonaments de dret  
  
1. La justificació de realitzar la delimitació de la via pecuària número 2, canyada reial del Bovalar, és delimitar els terrenys ramaders i evitar la intrusió de la parcel·la contígua davant de la possible execució d'obres no autoritzades en terrenys de la via pecuària, segons l'ofici de denúncia dels agents mediambientals referit en l'antecedent de fet primer d'esta orde.  
2. L'article 8 de la Llei 3/1995, de 23 de març, de Vies Pecuàries, definix la delimitació com l'acte administratiu que definix els límits de les vies pecuàries de conformitat amb el que establix l'acte de la classificació.  
El punt tercer de la part primera de la instrucció de 13 de gener de 2012, de la Direcció General del Medi Natural (DOCV 6694, 18.01.2012, pàg. 1690), establix el criteri que la delimitació es configura com a acte subordinat a la classificació i com a acte d'execució i complement de la classificació, ja que és en esta on es constaten les característiques físiques i l'existència de la via pecuària. Per això, la classificació de les vies pecuàries ha de precedir a la delimitació i determina i limita l'àmbit d'eficàcia d'esta.  
3. Vistos els preceptes legals esmentats i la resta de concordant i pertinent aplicació, fent ús de les atribucions que em conferix el Reglament Orgànic i Funcional de la Conselleria d'Infraestructures, Territori i Medi Ambient, aprovat pel Decret 85/2013, de 28 de juny, del Consell (DOCV 7057, 01.07.2013).  
  
  
ORDENE  
  
Primer  
Aprovar la delimitació parcial de la via pecuària número 2, denominada canyada reial del Bovalar, en el terme municipal de Càlig, província de Castelló, en el tram contigu amb la parcel·la 41 del polígon cadastral 6, d'acord amb la proposta de delimitació (desembre de 2011) i plans que consten en l'expedient i les característiques de la qual són les següents:  
Longitud total delimitada: 117,3 m.  
Amplària: 75 m.  
Superfície delimitada: 4.936,9 m².  
Nombre d'intrusions: 1.  
Superfície total intrusionada: 2.492,0 m².  
  
Segon  
Procedir a la cancel·lació total o parcial de les inscripcions registrals que resulten contradictòries amb la delimitació.  
  
Tercer  
Requerir els causants de les intrusions de l'amplària necessària perquè corregisquen les irregularitats que se'n deriven dels plans i documents que hi ha en l'expedient.  
  
Quart  
Traslladar l'orde aprovatòria a l'Administració cadastral, d'acord amb el que establix l'article 14.c del Reial Decret Legislatiu 1/2004, de 5 de març, pel qual s'aprova el Text Refós de la Llei del Cadastre Immobiliari.  
  
Quint  
Elevar el certificat de la delimitació aprovat al registre de la propietat corresponent, als efectes de registrar com a domini públic l'àmbit delimitat.  
Esta resolució serà notificada per la Direcció Territorial de Castelló a les persones interessades en este procediment.  
  
Contra esta resolució, que posa fi a la via administrativa, es podrà interposar recurs de reposició davant de la consellera d'Infraestructures, Territori i Medi Ambient, en el termini d'un mes, comptador des de l'endemà de la recepció d'esta notificació, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Així mateix, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació d'esta, de conformitat amb el que preveuen els articles 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjuí que les persones interessades puguen exercitar qualsevol altre recurs que estimen oportú.  
  
València, 18 de febrer de 2013  
  
La consellera d'Infraestructures, Territori i Medi Ambient,  
ISABEL BONIG TRIGUEROS.